ಅಗ್ನೆಸ್ ಸೊರೆಲ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಅಗ್ನೆಸ್ ಸೊರೆಲ್ (; 1422 – 9 ಫೆಬ್ರವರಿ 1450), ಡೇಮ್ ಡಿ ಬೊತೇ (ಸೌಂದರ್ಯದ ಮಹಿಳೆ) ಎಂಬ ಬಿರುದಿನಿಂದ ಪ್ರಸಿದ್ಧರಾಗಿದ್ದು, ಫ್ರಾನ್ಸ್‌ನ ರಾಜ ಫ್ರಾನ್ಸ್‌ನ ಚಾರ್ಲ್ಸ್ VIIರ ಪ್ರಮುಖ ಅಧಿಕೃತ ರಾಜಪ್ರೇಯಸಿಯಾಗಿದ್ದರು. ಅವರಿಂದ ನಾಲ್ಕು ಪುತ್ರಿಯರನ್ನು ಪಡೆದರು. ಫ್ರೆಂಚ್ ರಾಜನಿಗೆ ಅಧಿಕೃತವಾಗಿ ಮಾನ್ಯತೆ ಪಡೆದ ಮೊದಲ ರಾಜಪ್ರೇಯಸಿಯಾಗಿ ಅವರನ್ನು ಪರಿಗಣಿಸಲಾಗುತ್ತದೆ. ಪ್ರಸಿದ್ಧ ಕಲಾವಿದ ಜಾನ್ ಫೂಕೆರ ದೂತರಿಂದ ಆವರಿಸಲ್ಪಟ್ಟ ಕನ್ಯೆ ಮತ್ತು ಶಿಶು ಸೇರಿ ಅನೇಕ ಸಮಕಾಲೀನ ಕಲಾಕೃತಿಗಳ ವಿಷಯವಾಗಿದ್ದರು.

ರಾಜದರ್ಬಾರಿನ ಜೀವನ

1422ರಲ್ಲಿ ಜನಿಸಿದ ಅಗ್ನೆಸ್, ಕೌಡನ್ ನ ಚಾಟೆಲೈನ್ ಆಗಿದ್ದ ಜಾನ್ ಸೊರೊ ಹಾಗೂ ಅವರ ಪತ್ನಿ ಕ್ಯಾಥರಿನ್ ಡಿ ಮೈನೇಲೈಸ್ ಅವರ ಪುತ್ರಿ. ಅವರು 20 ಅಥವಾ 21 ವರ್ಷದವರಾಗಿದ್ದಾಗ ರಾಜ ಚಾರ್ಲ್ಸ್ VIIರ ಪರಿಚಯಕ್ಕೆ ಬಂದರು. ಆ ಸಮಯದಲ್ಲಿ ಅವರು ನೇಪಲ್ಸ್‌ನ ರೆನೆ I ರ ಪತ್ನಿ ಲೊರೆನ್‌ನ ಇಸಬೆಲ್ಲಾ ಅವರ ಸೇವೆಯಲ್ಲಿ ಮೈಡ್ ಆಫ್ ಆನರ್ ಆಗಿದ್ದರು. ನಂತರ ಅವರು ಚಾರ್ಲ್ಸ್ VIIರ ಪತ್ನಿ ಮೇರಿ ಡ್‌ಅಂಜು ಅವರ ಮಹಿಳಾ ಕಾಯುವವ ಆಗಿ ಸೇವೆ ಸಲ್ಲಿಸಿದರು. ಶೀಘ್ರದಲ್ಲೇ ಅವರು ರಾಜನ ಪ್ರೇಯಸಿಯಾದರು.

ರಾಜನು ಅವರಿಗೆ ಚಾಟೊ ಡಿ ಲೋಚೆಸ್ ಅನ್ನು ಖಾಸಗಿ ನಿವಾಸವಾಗಿ ನೀಡಿದನು. ಇದು ಜೋನ್ ಆಫ್ ಆರ್ಕ್ ಪ್ರೇರಣೆಯಿಂದ ರಾಜಾಭಿಷೇಕಗೊಂಡ ಸ್ಥಳವಾಗಿತ್ತು.

ಚಿನಾನ್‌ನ ರಾಜದರ್ಬಾರಿನಲ್ಲಿ ಅಗ್ನೆಸ್‌ನ ಉಪಸ್ಥಿತಿ ರಾಜನ ದೀರ್ಘಕಾಲದ ಮಾನಸಿಕ ನೊಂದಣೆಯಿಂದ ಹೊರಬರಲು ಸಹಾಯ ಮಾಡಿತು ಎಂದು ನಂಬಲಾಗಿದೆ. ಆಂಗ್ಲ ಆಕ್ರಮಣಕಾರರನ್ನು ಫ್ರಾನ್ಸ್‌ನಿಂದ ಹೊರಹಾಕಲು ಸೇನೆಯನ್ನು ಪುನರ್‌ಸಂಘಟಿಸಲು ರಾಜನನ್ನು ಪ್ರೇರೇಪಿಸುವಲ್ಲಿ ಅವರು ಮಹತ್ವದ ಪಾತ್ರ ವಹಿಸಿದರು. ಅವರ ಪ್ರಭಾವ ಹಾಗೂ ವೈಭವೋಪೇತ ಜೀವನಶೈಲಿ ರಾಜದರ್ಬಾರಿನಲ್ಲಿ ಶಕ್ತಿಶಾಲಿ ಶತ್ರುಗಳನ್ನು ಹುಟ್ಟಿಸಿತು.

ಅಗ್ನೆಸ್ ಕಡಿಮೆ ಕಂಠವಸ್ತ್ರ (ಡೆಕೊಲೆಟ್) ಶೈಲಿಯನ್ನು ಜನಪ್ರಿಯಗೊಳಿಸಿದ್ದಕ್ಕಾಗಿ ವಿವಾದಕ್ಕೆ ಕಾರಣರಾದರು. ಇದನ್ನು ಕೆಲವರು ಅನುಕರಿಸಿದರೆ, ಕೆಲವರು ತೀವ್ರವಾಗಿ ಟೀಕಿಸಿದರು. ರೇಮ್ಸ್‌ನ ಮಹಾಧರ್ಮಾಧ್ಯಕ್ಷ ಜಾನ್ ಜುವೆನಲ್ ಡೆಝ್ ಉರ್ಸಾಂಸ್ ಅವರು ಮಹಿಳೆಯರ ಎದೆ ಕಾಣಿಸುವ ಉಡುಪು ಶೈಲಿಯನ್ನು ತಿದ್ದುವಂತೆ ರಾಜನಿಗೆ ಸಲಹೆ ನೀಡಿದರು.

ಚಿತ್ರಕಾರ ಜಾನ್ ಫೂಕೆ ಅವರು ಮೆಲುನ್ ಡಿಪ್ಟಿಚ್ ನಲ್ಲಿ ಅಗ್ನೆಸ್ ಅವರನ್ನು ದೇವಮಾತೆ ಮೇರಿಯಾಗಿ ಚಿತ್ರಿಸಿದ್ದರಿಂದ ಮತ್ತಷ್ಟು ವಿವಾದ ಉಂಟಾಯಿತು. ರಾಜನ ಅನಧಿಕೃತ ಮಕ್ಕಳ ತಾಯಿಯಾದ ಮಹಿಳೆಯನ್ನು ಪವಿತ್ರ ಮೇರಿಗೆ ಹೋಲಿಸಿರುವುದರಿಂದ ದರ್ಬಾರಿನವರು ಆಕ್ರೋಶಗೊಂಡರು.

ಮಕ್ಕಳು ಮತ್ತು ಮರಣ
ರಾಜನಿಂದ ಅಗ್ನೆಸ್ ನಾಲ್ಕು ಪುತ್ರಿಯರನ್ನು ಪಡೆದರು:
 ಮೇರಿ ಡಿ ವ್ಯಾಲೋಯಿಸ್ – 1444ರ ಬೇಸಿಗೆಯಲ್ಲಿ ಜನಿಸಿದ್ದಿರಬಹುದು
 ಷಾರ್ಲೆಟ್ ಡಿ ಬ್ರೆಝೆ – ಜಾಕ್ವೆಸ್ ಡಿ ಬ್ರೆಝೆ ಅವರನ್ನು ವಿವಾಹವಾದರು
 ಜೀನ್ ಡಿ ವಲ್ವಾ

ನಾಲ್ಕನೇ ಗರ್ಭಧಾರಣೆಯ ವೇಳೆ, 1450ರ ಚಳಿಗಾಲದಲ್ಲಿ ಅವರು ರಾಜನೊಂದಿಗೆ ಜ್ಯುಮಿಯೇಜ್ ಗೆ ಪ್ರಯಾಣಿಸಿದರು. ಅಲ್ಲಿ ತೀವ್ರ ಅಸ್ವಸ್ಥಗೊಂಡು ಹೆರಿಗೆಯ ನಂತರ, ತಮ್ಮ ಶಿಶುವಿನೊಂದಿಗೆ 9 ಫೆಬ್ರವರಿ 1450ರಂದು ನಿಧನರಾದರು. ಅವರ ವಯಸ್ಸು 28 ವರ್ಷ.

ಮೂಲತಃ ಅಜೀರ್ಣಜ್ವರ (dysentery) ಎಂದು ಭಾವಿಸಲಾಗಿದ್ದ ಮರಣಕಾರಣ, 2005ರಲ್ಲಿ ಫ್ರೆಂಚ್ ಫೊರೆನ್ಸಿಕ್ ವಿಜ್ಞಾನಿ ಫಿಲಿಪ್ ಚಾರ್ಲಿಯರ್ ಅವರು ಪಾರದ ವಿಷಭಾರವೇ ಕಾರಣವೆಂದು ಸೂಚಿಸಿದರು. ಇದು ಔಷಧಿ ಅಥವಾ ಸೌಂದರ್ಯೋಪಚಾರದಲ್ಲಿ ಬಳಕೆಯಾದಿರಬಹುದೆಂದು ಅಭಿಪ್ರಾಯವಿದೆ. ಅವರನ್ನು ಲೋಚೆಸ್ ನ ಸೇಂಟ್ ಔರ್ಸ್ ಚರ್ಚ್‌ನಲ್ಲಿ ಸಮಾಧಿ ಮಾಡಲಾಯಿತು. ಹೃದಯವನ್ನು ಜುಮಿಯಜಸ್ ಅಬ್ಬೆ ನಲ್ಲಿ ಹೂಡಲಾಯಿತು.

ಪಾರಂಪರ್ಯ
ಅಗ್ನೆಸ್ ಸೊರೆಲ್ ವೋಲ್ಟೇರ್ ರ ಕಾವ್ಯ ದಿ ಮೇಡ್ ಆಫ್ ಓರ್ಲಿಯನ್ಸ್ (ಕವಿತೆ)ನಲ್ಲಿ ಪ್ರಮುಖ ಪಾತ್ರವಹಿಸಿದ್ದಾರೆ.

ಅವರು ಜೂಡಿ ಚಿಕಾಗೋ ರ ಪ್ರಸಿದ್ಧ ಕೃತಿಯಾದ ಡಿನ್ನರ್ ಪಾರ್ಟಿಯಲ್ಲೂ ಸ್ಥಾನ ಪಡೆದಿದ್ದಾರೆ.

ಇದನ್ನೂ ನೋಡಿ

 ಬಗೆಹರಿಯದ ಸಾವುಗಳ ಪಟ್ಟಿ

ಉಲ್ಲೇಖಗಳು

Category:1422 births
Category:1450 deaths
Category:15th-century French women
Category:Deaths in childbirth
Category:French ladies-in-waiting
Category:Mistresses of French royalty
Category:Unsolved deaths in France